‘जैविक खेती को अपनाकर बढ़ाएं उत्पादन’
कृषिविज्ञान केंद्र पांडु-पिंडारा में सोमवार को वैज्ञानिक सलाहकार समिति की बैठक का आयोजन किया गया। बैठक की अध्यक्षता डा. कांता सभ्रवाल ने की। मुख्यातिथि के रूप में चौ. चरण सिंह यूनिवर्सिटी हिसार से निदेशक डॉ. प्रवीण पूनिया ने शिरकत की। वरिष्ठ समायोजक डॉ. यशपाल मलिक ने बागवानी विभाग के प्रशिक्षण कार्यक्रम एवं प्रदर्शन प्लांटों पर यथासंभव भागीदारी, कृषि यंत्र सेवा केंद्रों की स्थापना, केंद्र की चारदीवारी के निर्माण हेतु खर्च आंकलन, फार्म की बाड़बंदी के लिए सौर ऊर्जा करंट उपकरणों, केंद्र पर सिंचाई की व्यवस्था के बारे में विचार किया गया। इस दौरान किसानों को जागरूक करने के लिए प्रदर्शनी भी लगाई गई।
उन्होंने कहा कि इस क्षेत्र की जलवायु को देखते हुए यहां पर जो फसल अच्छी हो सकती है, उस पर कार्य करने की आवश्यकता है। इसके लिए किसानों को प्रोत्साहित किया जाए और उनके ग्रुप बनवाए जाएं। पर्यावरण प्रदूषण और रासायनिक खादों के प्रयोग से हो रही जटिलताओं को देखते हुए जरूरी है कि जैविक खेती पर जोर दिया जाए। इससे उत्पादन क्षमता भी बढ़ती है। सब्जी के बीजों को तैयार करने में वे स्वयं आगे आएं और बाजार से बीज खरीदने के स्थान पर बीज बनाकर खुद बीज बेचें। इस अवसर पर डा. रामदयाल पंवार, डा. फतेह सिंह, उप कृषि निदेशक डॉ. सुरेंद्र मलिक, डॉ. धर्मपाल, राजपाल ढाठरथ, ईश्वर, सुभाष निर्जन, विक्रम डोहाना खेड़ा, ईश्वर दत्त, बिमला पिंडारा मौजूद रही।
जींद. कृषिविज्ञान केंद्र में प्रदर्शनी का अवलोकन करतीं निदेशक डाॅ. पूनिया।
hin_Deva hin_Deva hin_Deva hin_Deva